钦定古今图书集成/历象汇编/历法典/第059卷 > 图
## 钦定古今图书集成/历象汇编/历法典/第059卷 > 图

旧法曰如图黄道内作同心圈从太阳平行度越半周而定太阴平行度之一点从心出直线至此点必为本圈之过心线而指本轮之心次从本轮最高左旋查其引数又从黄道心作一直线过太阴体两线所至黄道间得一弧此弧

为太阴之加减度也。〈加减度即名均数〉

假如太阴平行度在大火宫正对太阳，其引数自戊
左行至丙未，及半周，月体在丙，两直线并出甲，甲乙
戊指平行度，甲丙己指实行度，戊己弧为所求加减
度，其求之者，甲乙丙三角形也。若用句股法，则自丙
至丁，下垂线开方，求得甲丙弦，则甲丙线与甲丁丙
角，若丙丁线与丁甲丙角也。如用切线，则甲乙全数
十万。本轮之半径，乙丙八六○○相加得一○，八六
○○相减得九，一四○○又半引数求其切线，如恒
法即得均度之切线矣。以此推步交食，未免彻差。苐
谷新法更为详密，鲜不合者，今诸列表悉用此术，故
应说其义，指如下文。

密求实会。〈苐谷法：〉

《月离历》指论太阴之本行，故备晦朔弦望。此说交会，
故图说止于朔望也。太阴交会仅用三圈，一为本天，
一为本轮，一为次轮。本天即本圈也，与地同心，负本
轮之心，其半径当十万，则本轮之半径得五千八百。
从最高左旋，负次轮之心，如次轮心从最高丁行至